
Hoender- en varkvleis bly gewild, aangesien jy in 'n japtrap 'n ete daarmee kan beplan. 

Hoender met perske-salsa
Jy kan die perske ook met vars of ingemaakte mango's vervang.
1,5 kg hoenderborsfillette (sowat 8) 

Salsa
300 g spinasie, fyn gekap
2 rooi uie, fyn opgekap
1 blik (820 g) ingelegde perskes
15 - 30 ml vars kruisement, grof gekap
125 ml parmesaankaas
125 ml soet rissiesous
Rooster of bak hoender tot ligbruin aan albei kante en gaar. Meng intussen ál die bestanddele vir die salsa goed saam. Skep warm mengsel op elke individuele hoenderporsie. 

Hoender met tamatie, basieliekruid en fetakaas
'n Geurige kombinasie van kruie, kaas en groente maak 'n vullende ete.
4 rooi uie
1 kg hoenderfilette
10 ml cajun-geursel of Portugese speserye
2 huisies knoffel, gekneus
250 ml hoenderaftreksel
60 ml balsamiese asyn
1 kg kersietamaties
8 middelslag murgpampoentjies, in skywe gesny
500 g fetakaas, gekrummel
60 ml fyn gekapte vars basieliekruid


Sny uie in dun wiggies. Besprinkel die hoender met die speserye en braai in 'n pan tot bruin en gaar. Haal uit pan en hou eenkant warm. Plaas uie, knoffel en aftreksel in dieselfde pan, bedek en kook 10 minute of tot uie sag is. Haal deksel af, prut tot vloeistof verdamp het. Voeg asyn by en laat kook. Roer deurgaans tot uie gekarameliseer het. Voeg tamaties en murgpampoentjies by en kook tot tamatie se skille bars. Meng hoender met speserye.Meng hoender met speserye. Roer die fetakaas en basielkruid by. Sny hoender in skywe en sit voor met groente-kaas-mengsel. 

Gekruide varkvleis
Selfs diegene wat nie hou van kerrie nie, sal beslis vir meer vra! 

Marinade
1 liter gewone jogurt
30 ml gemaalde swart peper
60 ml vars gemmer, gerasper
8 huisies knoffel, gekneus
60 ml suurlemoensap
60 ml garam masala
30 ml gemaalde koljander
30 ml gemaalde borrie
1 kg varkfilette, in dik skywe gesny
2 blikke (410 g elk) heel tamaties
10 ml suiker
360 ml hoenderaftreksel
700 g jong groenbone
1 kg botterneutskorsie, grof gekap
125 ml vars koljander, gekap
Meng al die bestanddele vir die marinade saam. Giet oor die vleis, bedek en marineer minstens 3 uur in die yskas, of tot nodig.
Verhit 'n groot nie-klewende braaipan. Braai die vleis stuksgewys in die marinade tot ligbruin. Plaas al die vleis weer in die pan en voeg tamaties (met vloeistof) asook suiker, aftreksel en groenbone by en prut sowat 15 minute of tot vleis sag is.
Stoom die pampoen of maak in mikrogolf gaar tot net sag. Dreineer. Voeg pampoen en koljander by kerriemengsel net voor opdiening. 

